فرخنده دفن ایتیلدیعیال فرخنده بوندن اوچ گون آلدین شاه دوشمشیره ده وحشی لر تمانیدن اولدیریلیب جنازه سی یاقیلگن ایدی.اوشبو کیشی لر فرخنده نی قرآنکریم نی یاقگن لیگی بیلن عیب لب اولدیرگن ایکن  فرخنده مذکور حادثه نی عملگه آشیرمه گن لیگی نی تاکیدله گن حالده وحشی کیشی لر تمانیدن اولدیریلگن دیر. بوگون یکشنبه نوروز نینگ 2 نچی گونی کینگ جماعت قتنشیشی بیلن جنازه سی اوقیلیب دفن ایتیلدی. فرخنده نینگ جنازه سی باشقه جنازه لرگه کوره فرقلی اوله راق عیاللر تمانیدن کوتاریلگن لیگی معلوم قیلیندی. حج و اوقاف وزیرلیگی بیلن ایچکی ایشلر وزیرلیگی تمانیدن بیریلگن بیاناتگه کوره فرخنده نینگ قرانکریم نی یاققن لیگی بیلن تیگیشلی هیچ بیر نشانه بولمه گن و اوشبو ادعا ناتوغری ادعا دن عبارت بولگن دیر. عین دمده فرخنده نینگ عایله سی اوز قیزلری نینگ دینی مکتب نی بیتگزگن لیگی و شرعیات فاکولته سینی اوقیش اوچون انچه علاقه سی بولگن لیگی نی معلوم قیلگن دیر. ایتیلیشیچه افغانستان جمهور ریسی محمد اشرف غنی خوفسیز لیک کوچلری نینگ مذکور حادثه بیلن علاقه لی جدی بیرشکلده تحقیق لرینی عملگه آشیریب، اولدیرگن کیشی لرنی اوشلب آلیش لرینی سوره گن دیر.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
